CELEX: 32016R0910
Language: hu
Date: 2016-06-09 00:00:00
Title: A Bizottság (EU) 2016/910 végrehajtási rendelete (2016. június 9.) a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet módosításáról

10.6.2016   
            
            
               HU
            
            
               Az Európai Unió Hivatalos Lapja
            
            
               L 153/23
            
         A BIZOTTSÁG (EU) 2016/910 VÉGREHAJTÁSI RENDELETE
   (2016. június 9.)
   a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról szóló 1235/2008/EK rendelet módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ökológiai termelésről és az ökológiai termékek címkézéséről és a 2092/91/EGK rendelet hatályon kívül helyezéséről szóló, 2007. június 28-i 834/2007/EK tanácsi rendeletre (1) és különösen annak 33. cikke (3) bekezdésére és 38. cikke d) pontjára,
   mivel:
   
               (1)
            
            
               Az 1235/2008/EK bizottsági rendelet (2) IV. melléklete meghatározza azon illetékes ellenőrző szervek és ellenőrző hatóságok jegyzékét, amelyek az egyenértékűség tekintetében harmadik országokban ellenőrzéseket végezhetnek és tanúsítványokat állíthatnak ki.
            
         
               (2)
            
            
               A 834/2007/EK rendelet 33. cikkének (3) bekezdésével összhangban elismert több ellenőrző szerv elismerésének időtartama lejár 2016. június 30-án. A Bizottság által végrehajtott folyamatos felügyelet eredményei alapján az AsureQuality Limited, a Balkan Biocert Skopje, a Bio.inspecta AG, az IMO-Control Sertifikasyon Tic. Ltd Ști, az Organic Control System és a TÜV Nord Integra ellenőrző szervek elismerésének időtartamát ki kell terjeszteni 2018. június 30-áig.
            
         
               (3)
            
            
               Az 1235/2008/EK rendelet IV. mellékletét ezért ennek megfelelően módosítani kell.
            
         
               (4)
            
            
               Az e rendeletben előírt intézkedések összhangban vannak az ökológiai termeléssel foglalkozó bizottság véleményével,
            
         ELFOGADTA EZT A RENDELETET:
   1. cikk
   Az 1235/2008/EK rendelet IV. mellékletében az AsureQuality Limited, a Balkan Biocert Skopje, a Bio.inspecta AG, az IMO-Control Sertifikasyon Tic. Ltd Ști, az Organic Control System és a TÜV Nord Integra ellenőrző szervekre vonatkozó bejegyzések 5. pontjában a „2016. június 30.” dátum helyébe a „2018. június 30.” dátum lép.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2016. június 9-én.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 189., 2007.7.20., 1. o.
   
   
      (2)  A Bizottság 2008. december 8-i 1235/2008/EK rendelete a 834/2007/EK tanácsi rendeletben az ökológiai termékek harmadik országból származó behozatalára előírt szabályozás végrehajtására vonatkozó részletes szabályok meghatározásáról (HL L 334., 2008.12.12., 25. o.).